Adolf 2. af Schaumburg-Lippe
Fyrst Adolf 2. til Schaumburg-Lippe () (;  – 26. marts 1936) var den sidste fyrste af det lille fyrstendømme Schaumburg-Lippe i det centrale Tyskland fra 1911 til 1918.

Adolf tilhørte Huset Lippe og var søn af Fyrst Georg 2. af Schaumburg-Lippe. Han tiltrådte regeringen som fyrste ved faderens død i 1911. Han måtte abdicere, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig. Han døde ved en flyulykke i Mexico i 1936.

Biografi 

Adolf blev født den  i Stadthagen i Fyrstendømmet Schaumburg-Lippe i det centrale Tyskland. Han var den ældste søn af Fyrst Georg 2. af Schaumburg-Lippe i hans ægteskab med Prinsesse Marie Anna af Sachsen-Altenburg.

Fyrst Georg døde den 29. april 1911, og Adolf blev fyrste af Schaumburg-Lippe under navnet Adolf 2.. Han måtte abdicere efter en regeringstid på 7 år den 16. november 1918, da monarkierne blev afskaffet i Tyskland ved Novemberrevolutionen i 1918 umiddelbart før afslutningen af Første Verdenskrig.

Adolf giftede sig den 10. januar 1920 i Berlin med Ellen Bischoff-Korthaus, der var datter af Franz August von Bischoff-Korthaus og tidligere havde været gift med Prins Eberwyn af Bentheim og Steinfurt. Der blev ikke født børn i ægteskabet.

Han døde sammen med sin kone ved en flyulykke i Zumpango i Mexico den 26. marts 1936. Da han ikke havde børn, blev han efterfulgt som overhoved for Huset Schaumburg-Lippe af sin lillebror, Prins Wolrad.

Se også 
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Fyrster af Schaumburg-Lippe
Tyskere i 1800-tallet
Tyskere i 1900-tallet